**Вале́рый Міха́йлавіч Дзідзю́ля** (нар. 24 студзеня 1969, Гродна) — беларускі гітарыст і кампазітар, сольны выканаўца. Выконвае фолк-музыку і музыку ў жанры фламенка. Лідар гурту «ДиДюЛя».

Біяграфія
---------

Першую гітару Валерый атрымаў у пяць гадоў у падарунак ад сваёй маці. З гэтага моманту ён пачаў «эксперыментаваць з гукам і гітарай»: ставіў на гітару гуказдымальнік, датчык, падлучаў прыладу да самаробнага ўзмацняльніка. Разам з сябрамі наведваў канцэрты, назіраў як гуляюць на вяселлях. Пазней быў прыняты ў якасці трэцяга гітарыста ў вакальна-інструментальны ансамбль «Алые Зори» пад кіраўніцтвам Мікалая Хітрыка. Канцэрты праводзіліся ў розных гарадох, калгасах і саўгасах, а пазней у кааператыўным рэстаране.

Пасля развалу ансамбля Дзідзюля заняўся гукарэжысёрскай працай у гродзенскім ансамблі песні, музыкі і танца «Белыя Росы», дзе выконвалася, спявалася і танчылася розная музыка, у асноўным беларускія, польскія, украінскія, цыганскія народныя танцы. У складзе гэтага калектыву Дзідзюля ўпершыню пабываў з гастролямі ў Еўропе — у Іспаніі, Італіі, Польшчы, Швейцарыі, Францыі, Германіі. У Іспаніі ён пазнаёміўся са стылем фламенка — іспанскім традыцыйным музычна-танцавальным стылем.

Праз некаторы час Валерый даведаўся аб конкурсе маладых выканаўцаў на беларускім тэлебачанні і вырашыў паспрабаваць. На конкурс ён прыехаў з Дзімам Куракулавым. Пройдучы адборачны тур яны былі запрошаныя на здымкі. Сыграўшы некалькі музычных кампазіцый, Валерый прайшоў і наступны тур і патрапіў на гала-канцэрт. Ужо там ён пазнаёміўся з прафесійнымі рэжысёрамі, рэдактарамі, яны дапамагалі, дзяліліся ўласным досведам. Вялікую ролю на конкурсе для Валерыя сыграў Алег Елісеенкаў — беларускі кампазітар.

Валерый Дзідзюля з’яўляецца прадзюсарам класічнага гітарыста Дзяніса Асімовіча, які страціў зрок у раннім узросце.

Группа ДиДюЛя
-------------

У 2002 годзе ДиДюЛя сабраў групу музыкаў і пачаў гастролі па Расіі  і ЗША.

У склад групы ДиДюЛя ўваходзяць: перкусіяністы (Міхаіл Друмберг і Андрэй Атабекаў), клавішныя (Хайбула Магамедаў), бас (Філіп Барадзін) і духавыя інструменты (Valery Skladanny and Ramil Mulikov).

Прыватнае жыццё
---------------

У 2020 годзе Валерый развёўся з Яўгеніяй Дзідзюляй, якая заявіла, што прычынай разводу стаў хатні гвалт з боку мужа.

Дыскаграфія
-----------

### Студыйныя альбомы

* 2000 — Фламенко (Audio CD)
* 2002 — Дорога в Багдад (Audio CD)
* 2004 — Легенда (Audio CD)
* 2006 — Пещерный город Инкерман (Audio CD)
* 2006 — Цветные сны (Audio CD)
* 2007 — Музыка неснятого кино (Audio CD)
* 2010 — Аромат (Audio CD)
* 2012 — Орнаментальный (Audio CD)
* 2013 — Однажды сегодня (Audio CD+DVD)
* 2017 — Аквамарин (Audio CD)
* 2019 — Седьмое чувство (Audio CD)

### Канцэртныя альбомы і відэазапісы

* 2006 — Live in Moscow (Audio CD, DVD)
* 2009 — Live in Saint Petersburg (DVD+2CD)
* 2009 — Дорогой шести струн (фільм пра гурт, DVD)
* 2013 — Live in Kremlin (2DVD+3CD)

Зноскі
------

1. ↑  *Якубовская, Анжела*. Интервью с музыкантом, композитором, уникальным гитаристом ДиДюЛей **(нявызн.)**. *Правда.Ру* (29 мая 2013).
2. 1 2  Биография Валерий ДиДюЛя **(нявызн.)**. *www.peoples.ru*.
3. ↑  The concert of Belarus guitarist Valery Didula was sold out in Penza (англ.). *penzanews.ru*. Праверана 14 лютага 2020..
4. ↑  – Russian Guitar Virtuoso to Perform in New York (англ.)  **(нявызн.)**?(недаступная спасылка). Архівавана з першакрыніцы 13 лютага 2020. Праверана 13 лютага 2020.
5. ↑  Жонка Дзідзюлі падае на развод з-за хатняга гвалту **(нявызн.)**.  Інтэрмедыя.

Спасылкі
--------

* Афіцыйны сайт  (руск.)
* Валерый Міхайлавіч Дзідзюля ў сацыяльнай сетцы «Instagram»
* Канал Валерый Міхайлавіч Дзідзюля на *YouTube*
* Валерый Міхайлавіч Дзідзюля ў сацыяльнай сетцы «Facebook»

|  |  |
| --- | --- |
| ⚙️   У сацыяльных сетках | У Кантакце · Аднакласнікі · Facebook |
| Фота, відэа і аўдыё | Instagram · TikTok · YouTube |